OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 18/15/2201	Dunajská Streda  02.08.2016
EEČ: 2-16-54-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Dunajská Streda

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
a
poškodenou:  
1.	XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: XXXXX € 
Peňažná suma určená na všeobecne prospešné účely: XXXXX€ 
Konkrétny adresát peňažnej sumy určenej na všeobecne prospešné účely: Stolnotenisovému klubu Vydrany 
Suma odovzdaná štátu na peňažnú pomoc obetiam trestnej činnosti:XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odb.kriminálnej polície OR PZ Dun.Streda pod spisovou značkou ORP-838/1-VYS-DS-14.

na tom skutkovom základe, že: 
dňa XXXXX v čase o XXXXX hod. na ulici XXXXX pred obytným blokom č. XXXXX v okrese XXXXX viedol osobné motorové vozidlo zn. XXXXX, XXXXX kedy pri vchádzaní na cestu z miesta mimo cesty  od obytného bloku č. 1360 nedal prednosť v jazde po ceste smerom na XXXXX jazdiacej cyklistke  poškodenej XXXXX, čím došlo k zrážke, čím poškodenej XXXXX spôsobil zlomeninu stehennej kosti vľavo a udretie hlavy, ktoré zranenia si vyžiadali dobu liečby od 28.11.2014 do 30.4.2015 podľa znaleckého posudku, čím porušil § 4 ods. 1 písm. e) zákona č. 8/2009 Z.z. o cestnej premávke a to povinnosť vodiča dbať na zvýšenú opatrnosť voči cyklistom, 
 
Odôvodnenie:
Uznesením vyšetrovateľa Okresného riaditeľstva Policajného zboru Odboru kriminálnej polície XXXXX ČVS: XXXXX zo dňa 26.10. 2015 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. s poukazom na ust. § 138 písm. h) Tr. zák., na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodená XXXXX dňa 7.4. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej úradníčky XXXXX vyhlásila, že obvinený jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške XXXXX eur, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Splnomocnená zástupkyňa poškodeného - XXXXX XXXXX XXXXX dňa 7.4. 2016 pred uzavretím zmieru na Okresnom súde v XXXXX v prítomnosti probačnej a mediačnej úradníčky XXXXX vyhlásila, že nakoľko obvinený zaslal poisťovni XXXXX písomný súhlas na úhradu nákladov zdravotnej starostlivosti poškodenej XXXXX, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.    

Splnomocnená zástupkyňa poškodeného - XXXXX XXXXX dňa 7.4. 2016 pred uzavretím zmieru na Okresnom súde v XXXXX v prítomnosti probačnej a mediačnej úradníčky XXXXX vyhlásila, že nakoľko obvinený zaslal poisťovni XXXXX písomný súhlas na úhradu nákladov zdravotnej starostlivosti poškodenej XXXXX, sú nároky jej splnomocniteľa v predmetnej veci plne uspokojené, zároveň vlastnoručne podpísala  písomné vyhlásenie s označeným obsahom.    

Obvinený dňa 7.4. 2016 poukázal v prospech štátneho rozpočtu SR celkovú sumu vo výške XXXXX eur , z ktorých 50 % t.j. XXXXX eur je určených na všeobecne prospešné účely a to XXXXX so sídlom v XXXXX vo XXXXX a 50 %, t.j. XXXXX eur štátu  na peňažnú pomoc obetiam trestnej činnosti.
Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

							            
Poučenie:
Proti tomuto uzneseniu nie je prípustná sťažnosť. 

JUDr. Ján Sklár 
prokurátor